
NACRT ZAKONODAVNE REZOLUCIJE EUROPSKOG PARLAMENTA
o Prijedlogu uredbe Europskog parlamenta i Vijeća o izmjeni Uredbe (EU) 2021/1232 u pogledu produljenja njezina razdoblja primjene
(COM(2025)0797 – C10‑0370/2025 – 2025/0429(COD))
(Redovni zakonodavni postupak: prvo čitanje)
Europski parlament,
–	uzimajući u obzir Prijedlog Komisije upućen Europskom parlamentu i Vijeću (COM(2025)0797),
–	uzimajući u obzir članak 294. stavak 2., članak 16. stavak 2. i članak 114. stavak 1. Ugovora o funkcioniranju Europske unije, u skladu s kojima je Komisija podnijela Prijedlog Parlamentu (C10‑0370/2025),
–	uzimajući u obzir članak 294. stavak 3. Ugovora o funkcioniranju Europske unije,
–	uzimajući u obzir članak 60. Poslovnika,
–	uzimajući u obzir izvješće Odbora za građanske slobode, pravosuđe i unutarnje poslove (A10‑0000/2026),
1.	usvaja sljedeće stajalište u prvom čitanju;
2.	poziva Komisiju da predmet ponovno uputi Parlamentu ako zamijeni, bitno izmijeni ili namjerava bitno izmijeniti svoj Prijedlog;
3.	nalaže svojoj predsjednici da stajalište Parlamenta proslijedi Vijeću, Komisiji i nacionalnim parlamentima.

<RepeatBlock-Amend><Amend>Amandman		<NumAm>1</NumAm>
<DocAmend>Prijedlog uredbe</DocAmend>
<Article>Uvodna izjava 2.</Article>
	

	Tekst koji je predložila Komisija
	Izmjena

	(2)	Prijedlogom uredbe Europskog parlamenta i Vijeća o utvrđivanju pravila za sprečavanje i suzbijanje seksualnog zlostavljanja djece, koji je Komisija donijela 11. svibnja 2022., nastoji se uspostaviti taj dugoročni pravni okvir. Međutim, međuinstitucijski pregovori o tom prijedlogu još nisu dovoljno napredovali i nije sigurno hoće li biti zaključeni na vrijeme da se dugoročni pravni okvir (uključujući sve izmjene Uredbe (EU) 2021/1232 koje bi mogao sadržavati) donese i počne se primjenjivati do 4. travnja 2026.
	(2)	Prijedlogom uredbe Europskog parlamenta i Vijeća o utvrđivanju pravila za sprečavanje i suzbijanje seksualnog zlostavljanja djece, koji je Komisija donijela 11. svibnja 2022. („prijedlog iz 2022.”), nastoji se uspostaviti taj dugoročni pravni okvir. Međutim, međuinstitucijski pregovori o tom prijedlogu još nisu dovoljno napredovali i nije sigurno hoće li biti zaključeni na vrijeme da se dugoročni pravni okvir (uključujući sve izmjene Uredbe (EU) 2021/1232 koje bi mogao sadržavati) donese i počne se primjenjivati do 4. travnja 2026. Europski parlament donio je 22. studenoga 2023. stajalište i mandat za početak međuinstitucijskih pregovora 22. studenoga 2023., dok je Vijeće moglo donijeti stajalište tek 26. studenoga 2025. Za to je potrebno dodatno produljenje, iako je Uredba (EU) 2021/1232 osmišljena kao privremeni i jedinstveni instrument kojim se omogućilo dovoljno vremena za usvajanje prijedloga iz 2022.

	__________________
	__________________

	3 Prijedlog uredbe Europskog parlamenta i Vijeća o utvrđivanju pravila za sprečavanje i suzbijanje seksualnog zlostavljanja djece, COM/2022/209 final.
	3 Prijedlog uredbe Europskog parlamenta i Vijeća o utvrđivanju pravila za sprečavanje i suzbijanje seksualnog zlostavljanja djece, COM/2022/209 final.


Or. <Original>{EN}en</Original>
</Amend>
<Amend>Amandman		<NumAm>2</NumAm>
<DocAmend>Prijedlog uredbe</DocAmend>
<Article>Uvodna izjava 4.</Article>
	

	Tekst koji je predložila Komisija
	Izmjena

	(4)	Imajući u vidu te okolnosti, Uredbu (EU) 2021/1232 trebalo bi izmijeniti kako bi se njezino razdoblje primjene produljilo za ograničeno vrijeme nužno za donošenje i početak primjene dugoročnog pravnog okvira.
	(4)	Imajući u vidu te okolnosti, Uredbu (EU) 2021/1232 trebalo bi izmijeniti kako bi se njezino razdoblje primjene produljilo za ograničeno vrijeme nužno za donošenje i početak primjene dugoročnog pravnog okvira. Suzakonodavci su stoga predani što bržem postizanju dogovora o dugoročnom pravnom okviru, među ostalim kako bi se u budućnosti izbjegla daljnja produljenja Uredbe (EU) 2021/1232. Nadalje, uzimajući u obzir da se Uredba (EU) 2021/1232 trebala primjenjivati tijekom ograničenog razdoblja, potrebno je pojasniti neke njezine odredbe i prilagoditi ih rezultatima izvješća o provedbi Komisije od 19. prosinca1a i 27. studenoga1b („izvješća o provedbi za 2023. i 2025.”).

	
	___________

	
	1a COM(2023)0797

	
	1b COM(2025)0740


Or. <Original>{EN}en</Original>
</Amend>
<Amend>Amandman		<NumAm>3</NumAm>
<DocAmend>Prijedlog uredbe</DocAmend>
<Article>Uvodna izjava 5.a (nova)</Article>
	

	Tekst koji je predložila Komisija
	Izmjena

	
	(5.a)	Sama činjenica da određeni pružatelji brojevno neovisnih interpersonalnih komunikacijskih usluga dobrovoljno primjenjuju tehnologije otkrivanja ne oslobađa suzakonodavce odgovornosti za uspostavu sveobuhvatnog pravnog okvira koji ispunjava zahtjeve iz članaka 7. i 8. Povelje Europske unije o temeljnim pravima („Povelja”) i ne dovodi u pitanje zabranu općeg praćenja na temelju prava Unije.


Or. <Original>{EN}en</Original>
</Amend>
<Amend>Amandman		<NumAm>4</NumAm>
<DocAmend>Prijedlog uredbe</DocAmend>
<Article>Uvodna izjava 5.b (nova)</Article>
	

	Tekst koji je predložila Komisija
	Izmjena

	
	(5 b)	Nijedan dio ove Uredbe ne bi trebalo tumačiti kao zabranu, slabljenje ili potkopavanje šifriranja s kraja na kraj. Pružateljima se osobito ne bi trebalo zabraniti nuđenje usluga šifriranja s kraja na kraj.


Or. <Original>{EN}en</Original>
</Amend>
<Amend>Amandman		<NumAm>5</NumAm>
<DocAmend>Prijedlog uredbe</DocAmend>
<Article>Uvodna izjava 7.a (nova)</Article>
	

	Tekst koji je predložila Komisija
	Izmjena

	
	(7 a)	Obrada slika i videozapisa na temelju Uredbe (EU) 2021/1232 uvijek bi se trebala smatrati obradom posebnih kategorija osobnih podataka na temelju članka 9. Uredbe (EU) 2016/679 Europskog parlamenta i Vijeća1a jer je riječ o biometrijskim podacima koji se obrađuju posebnim tehničkim sredstvima koja omogućuju jedinstvenu identifikaciju ili autentifikaciju pojedinca.

	
	___________

	
	1a Uredba (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (SL L 119, 4. svibnja 2016., str. 1., ELI: http://data.europa.eu/eli/reg/2016/679/oj).


Or. <Original>{EN}en</Original>
</Amend>
<Amend>Amandman		<NumAm>6</NumAm>
<DocAmend>Prijedlog uredbe</DocAmend>
<Article>Uvodna izjava 7.b (nova)</Article>
	

	Tekst koji je predložila Komisija
	Izmjena

	
	(7 b)	S obzirom na izvješća o provedbi za 2023. i 2025., kako bi se osigurala dosljednost i jasnoća, iz Uredbe (EU) 2021/1232 trebalo bi izbrisati definicije koje više nisu relevantne zbog nepotpunih i netočnih podataka koji se ne mogu neovisno revidirati. Budući da područje primjene Uredbe (EU) 2021/1232 ne bi trebalo uključivati otkrivanje materijala koji nije prethodno utvrđen kao internetski materijal koji sadržava seksualno zlostavljanje djece ili mamljenje djece, njihove su definicije suvišne i stoga bi ih trebalo izbrisati. U izvješćima o provedbi za 2023. i 2025. naglašava se i da se ne može osloniti na uvjerljive podatke o proporcionalnosti otkrivanja materijala koji nije prethodno utvrđen kao internetski materijal koji sadržava seksualno zlostavljanje djece ili mamljenje djece kako bi se opravdalo ograničenje određenih prava kako je predviđeno Direktivom 2002/58/EZ i člancima 7. i 8. Povelje.


Or. <Original>{EN}en</Original>
</Amend>
<Amend>Amandman		<NumAm>7</NumAm>
<DocAmend>Prijedlog uredbe</DocAmend>
<Article>Uvodna izjava 7.c (nova)</Article>
	

	Tekst koji je predložila Komisija
	Izmjena

	
	(7 c)	S obzirom na nedokazanu učinkovitost Uredbe (EU) 2021/1232 u pogledu materijala koji nije prethodno utvrđen kao internetski materijal koji sadržava seksualno zlostavljanje djece ili mamljenje djece, a istodobno i na učinak na povjerljivost komunikacija kako je predviđeno Direktivom 2002/58/EZ Europskog parlamenta i Vijeća1a, otkrivanje materijala koji nije prethodno utvrđen kao internetski materijal koji sadržava seksualno zlostavljanje djece i mamljenje djece trebalo bi isključiti iz područja primjene Uredbe (EU) 2021/1232. Međutim, kako bi se spriječilo mamljenje djece, pojedinačni pružatelji brojevno neovisnih interpersonalnih komunikacijskih usluga mogu poduzimati mjere ublažavanja koje ne utječu na Direktivu 2002/58/EZ te ih se na to potiče.

	
	___________

	
	1a Direktiva 2002/58/EZ Europskog parlamenta i Vijeća od 12. srpnja 2002. o obradi osobnih podataka i zaštiti privatnosti u području elektroničkih komunikacija (Direktiva o privatnosti i elektroničkim komunikacijama), SL L 201, 31. srpnja 2002., str. 37., ELI: http://data.europa.eu/eli/dir/2002/58/oj).


Or. <Original>{EN}en</Original>
</Amend>
<Amend>Amandman		<NumAm>8</NumAm>
<DocAmend>Prijedlog uredbe</DocAmend>
<Article>Uvodna izjava 7.d (nova)</Article>
	

	Tekst koji je predložila Komisija
	Izmjena

	
	(7 d)	Budući da je jedini cilj ove Uredbe omogućiti ograničen i ciljani te izmijenjen nastavak određenih postojećih aktivnosti usmjerenih na suzbijanje seksualnog zlostavljanja djece na internetu, odstupanje predviđeno ovom Uredbom trebalo bi biti ograničeno na ustaljenu tehnologiju kojom se koriste pojedinačni pružatelji brojevno neovisnih interpersonalnih komunikacijskih usluga u svrhu otkrivanja, prijavljivanja i uklanjanja materijala koji sadržava seksualno zlostavljanje djece, koja funkcionira na način da uspoređuje fotografije i videozapise s bazom podataka jedinstvenih, ireverzibilnih digitalnih potpisa („hashes”) utvrđenog materijala koji sadržava seksualno zlostavljanje djece.


Or. <Original>{EN}en</Original>
</Amend>
<Amend>Amandman		<NumAm>9</NumAm>
<DocAmend>Prijedlog uredbe</DocAmend>
<Article>Uvodna izjava 7.e (nova)</Article>
	

	Tekst koji je predložila Komisija
	Izmjena

	
	(7 e)	Kako bi se osigurala odgovarajuća razina transparentnosti i odgovornosti te omogućilo sveobuhvatno i usporedivo izvješćivanje, potrebno je uključiti upravne novčane kazne za neusklađenost određenih pružatelja brojevno neovisnih interpersonalnih komunikacijskih usluga s obvezama i zahtjevima u pogledu izvješćivanja i transparentnosti, posebno upotrebu standardnog obrasca za izvješćivanje kako je utvrđen Uredbom (EU) 2024/1307 Europskog parlamenta i Vijeća1a i naknadnom Provedbenom uredbom Komisije (EU) 2024/29161b.

	
	___________

	
	1a Uredba (EU) 2024/1307 Europskog parlamenta i Vijeća od 29. travnja 2024. o izmjeni Uredbe (EU) 2021/1232 o privremenom odstupanju od određenih odredbi Direktive 2002/58/EZ u pogledu tehnologija koje pružatelji brojevno neovisnih interpersonalnih komunikacijskih usluga upotrebljavaju za obradu osobnih i drugih podataka u svrhu borbe protiv seksualnog zlostavljanja djece na internetu (SL L, 2024/1307, 14. svibnja 2024., ELI: http://data.europa.eu/eli/reg/2024/1307/oj).

	
	1b Provedbena uredba Komisije (EU) 2024/2916 оd 25. studenog 2024. o utvrđivanju standardnog obrasca za podatke uključene u izvješće o obradi osobnih podataka koje pružatelji usluga objavljuju i dostavljaju nadležnom nadzornom tijelu i Komisiji u skladu s Uredbom (EU) 2021/1232 Europskog parlamenta i Vijeća (SL L, 2024/2916, 26. studenoga 2024., ELI: http://data.europa.eu/eli/reg_impl/2024/2916/oj).  


Or. <Original>{EN}en</Original>
</Amend>
<Amend>Amandman		<NumAm>10</NumAm>
<DocAmend>Prijedlog uredbe</DocAmend>
<Article>Uvodna izjava 7.f (nova)</Article>
	

	Tekst koji je predložila Komisija
	Izmjena

	
	(7 f)	Kako bi se poboljšalo izvršavanje pravila iz Uredbe (EU) 2021/1232 trebale bi se propisati upravne novčane kazne za svako kršenje te uredbe, uz odgovarajuće mjere koje propisuje nadzorno tijelo u skladu s tom Uredbom ili umjesto njih.


Or. <Original>{EN}en</Original>
</Amend>
<Amend>Amandman		<NumAm>11</NumAm>
<DocAmend>Prijedlog uredbe</DocAmend>
<Article>Članak -1. (novi)</Article>
<DocAmend2>Uredba (EU) 2021/1232</DocAmend2>
<Article2>Uvodna izjava 16.</Article2>
	

	Tekst koji je predložila Komisija
	Izmjena


	
	Članak -1.

	
	Uvodna izjava 16. Uredbe (EU) 2021/1232 zamjenjuje se sljedećim:

	
	„Vrste tehnologija koje se upotrebljavaju za potrebe ove Uredbe trebale bi u najmanjoj mogućoj mjeri narušavati privatnost u skladu s najnovijim dostignućima u industriji. Te se tehnologije ne bi smjele upotrebljavati za sustavno filtriranje i skeniranje teksta u komunikacijama, osim samo kako bi se otkrili obrasci koji upućuju na moguće konkretne razloge za sumnju na seksualno zlostavljanje djece na internetu, te se na temelju njih ne bi smio moći izvesti zaključak o sadržaju komunikacija.”


Or. <Original>{EN}en</Original>
</Amend>
<Amend>Amandman		<NumAm>12</NumAm>
<DocAmend>Prijedlog uredbe</DocAmend>
<Article>Članak -1.a (novi)</Article>
<DocAmend2>Uredba (EU) 2021/1232</DocAmend2>
<Article2>Uvodna izjava 21.</Article2>
	

	Tekst koji je predložila Komisija
	Izmjena


	
	Članak -1.a

	
	Uvodna izjava 21. Uredbe (EU) 2021/1232 zamjenjuje se sljedećim:

	
	„Kako bi se osigurala transparentnost i odgovornost u pogledu aktivnosti poduzetih na temelju odstupanja predviđenog ovom Uredbom, pružatelji bi do 3. veljače 2022. i do 31. siječnja svake godine nakon toga trebali objavljivati i podnositi izvješća nadležnom nadzornom tijelu imenovanom na temelju Uredbe (EU) 2016/679 („nadzorno tijelo”) i Komisiji. Takva izvješća trebala bi uključivati obradu obuhvaćenu područjem primjene ove Uredbe, uključujući vrstu i količinu obrađenih podataka, posebne razloge za obradu osobnih podataka u skladu s Uredbom (EU) 2016/679, razloge za prijenose osobnih podataka izvan Unije u skladu s poglavljem V. Uredbe (EU) 2016/679, ako je primjenjivo, broj utvrđenih slučajeva seksualnog zlostavljanja djece na internetu, broj slučajeva u kojima je korisnik podnio pritužbu u okviru internog mehanizma pravne zaštite ili zatražio pravni lijek te ishod takvih pritužbi i sudskih postupaka, broj i omjere pogrešaka (lažno pozitivnih slučajeva) različitih tehnologija koje se upotrebljavaju, mjere primijenjene za ograničavanje stope pogreške i postignutu stopu pogreške, politiku zadržavanja i mjere za zaštitu podataka primijenjene u skladu s Uredbom (EU) 2016/679 te imena organizacija koje djeluju u javnom interesu protiv seksualnog zlostavljanja djece s kojima su podaci podijeljeni u skladu s ovom Uredbom.”


Or. <Original>{EN}en</Original>
</Amend>
<Amend>Amandman		<NumAm>13</NumAm>
<DocAmend>Prijedlog uredbe</DocAmend>
<Article>Članak -1.b (novi)</Article>
<DocAmend2>Uredba (EU) 2021/1232</DocAmend2>
<Article2>Članak 2. – točka 3.</Article2>
	

	Tekst koji je predložila Komisija
	Izmjena

	
	Članak -1.b

	
	U članku 2. Uredbe (EU) 2021/1232 stavak 3. briše se.


Or. <Original>{EN}en</Original>
</Amend>
<Amend>Amandman		<NumAm>14</NumAm>
<DocAmend>Prijedlog uredbe</DocAmend>
<Article>Članak -1.c (novi)</Article>
<DocAmend2>Uredba (EU) 2021/1232</DocAmend2>
<Article2>Članak 2. – točka 4.</Article2>
	

	Tekst koji je predložila Komisija
	Izmjena

	
	Članak -1.c

	
	U članku 2. Uredbe (EU) 2021/1232 stavak 4. briše se.


Or. <Original>{EN}en</Original>
</Amend>
<Amend>Amandman		<NumAm>15</NumAm>
<DocAmend>Prijedlog uredbe</DocAmend>
<Article>Članak -1.d (novi)</Article>
<DocAmend2>Uredba (EU) 2021/1232</DocAmend2>
<Article2>Članak 3. – stavak 1.</Article2>
	

	Tekst koji je predložila Komisija
	Izmjena

	
	Članak -1.d

	
	U članku 3. Uredbe (EU) 2021/1232 stavak 1. zamjenjuje se sljedećim:

	
	„1. Članak 5. stavak 1. i članak 6. stavak 1. Direktive 2002/58/EZ ne primjenjuju se na povjerljivost komunikacija koje uključuju obradu, od strane pružateljâ, osobnih podataka u vezi s pružanjem brojevno neovisnih interpersonalnih komunikacijskih usluga, pod uvjetom:
(a) da je obrada: 
(i) prijeko potrebna za upotrebu posebne tehnologije s jedinom svrhom otkrivanja i uklanjanja utvrđenog internetskog materijala koji sadržava seksualno zlostavljanje djece te njegova prijavljivanja tijelima za izvršavanje zakonodavstva i organizacijama koje djeluju u javnom interesu protiv seksualnog zlostavljanja djece;
(ii) proporcionalna i ograničena na tehnologije koje upotrebljavaju pružatelji u svrhu utvrđenu u podtočki i.; 
(iii) ograničena na podatke o sadržaju koji su prijeko potrebni za svrhu utvrđenu u podtočki i.; 
(iv) ograničena na ono što je prijeko potrebno za svrhu utvrđenu u podtočki i.; 
(b) da su tehnologije koje se upotrebljavaju u svrhu utvrđenu u točki (a) podtočki i. ovog stavka u skladu s najsuvremenijim dostignućima u industriji i da narušavaju privatnost u najmanjoj mogućoj mjeri, među ostalim i u pogledu načela tehničke i integrirane zaštite podataka utvrđenog u članku 25. Uredbe (EU) 2016/679, te u mjeri u kojoj se upotrebljavaju za otkrivanje mogućeg utvrđenog internetskog materijala koji sadržava seksualno zlostavljanje djece; 
(c) da su u pogledu bilo koje posebne tehnologije koja se upotrebljava u svrhu utvrđenu u točki (a) podtočki i. ovog stavka provedeni prethodna procjena učinka na zaštitu podataka iz članka 35. Uredbe (EU) 2016/679 i postupak prethodnog savjetovanja iz članka 36. te uredbe; 
(d) da pružatelj u pogledu nove tehnologije, to jest tehnologije koja se upotrebljava u svrhu otkrivanja internetskog materijala koji sadržava seksualno zlostavljanje djece, a koju nijedan pružatelj nije upotrebljavao prije 2. kolovoza 2021. u vezi s uslugama koje se pružaju korisnicima brojevno neovisnih interpersonalnih komunikacijskih usluga („korisnici”) u Uniji, izvješćuje nadležno tijelo o mjerama koje su poduzete kako bi se dokazala usklađenost s pisanim savjetima koje je nadležno nadzorno tijelo imenovano na temelju poglavlja VI. odjeljka 1. Uredbe (EU) 2016/679 („nadzorno tijelo”) izdalo u skladu s člankom 36. stavkom 2. te uredbe tijekom postupka prethodnog savjetovanja; 
(e) da su tehnologije koje se upotrebljavaju dovoljno pouzdane da u najvećoj mogućoj mjeri ograničavaju stopu pogrešaka u vezi s otkrivanjem utvrđenog internetskog sadržaja koji predstavlja utvrđen internetski materijal koji sadržava seksualno zlostavljanje djece, a ako se takve sporadične pogreške dogode, da se njihove posljedice ispravljaju bez odgode; 
(f) da pružatelji: 
(i) utvrđuju interne postupke za sprečavanje zloupotrebe osobnih podataka, neovlaštenog pristupa osobnim podacima te neovlaštenih prijenosa osobnih podataka; 
(ii) osiguravaju ljudski nadzor i, prema potrebi, ljudsku intervenciju prilikom obrade osobnih podataka upotrebom tehnologija obuhvaćenih ovom Uredbom; 
(iii) osiguravaju da se materijal koji nije prethodno utvrđen na drugi način osim dobrovoljnim otkrivanjem kao internetski materijal koji sadržava seksualno zlostavljanje ili mamljenje djece ne prijavljuje tijelima za izvršavanje zakonodavstva ili organizacijama koje djeluju u javnom interesu protiv seksualnog zlostavljanja djece bez prethodne ljudske potvrde; 
(iv) uspostavljaju odgovarajuće postupke i mehanizme pravne zaštite kako bi osigurali da im korisnici mogu u razumnom roku podnijeti pritužbe u kojima iznose svoja stajališta; 
(v) obavješćuju korisnike na jasan, uočljiv i razumljiv način o tome da su se u skladu s ovom Uredbom pozvali na odstupanje od članka 5. stavka 1. i članka 6. stavka 1. Direktive 2002/58/EZ u pogledu povjerljivosti komunikacija korisnikâ s jedinom svrhom utvrđenom u točki (a) podtočki i. ovog stavka, o logici na kojoj se temelje mjere koje su poduzeli u okviru odstupanja i utjecaju na povjerljivost komunikacija korisnikâ, uključujući mogućnost da se osobni podaci dijele s tijelima za izvršavanje zakonodavstva i organizacijama koje djeluju u javnom interesu protiv seksualnog zlostavljanja djece; 
(vi) obavješćuju korisnike o sljedećem ako je njihov sadržaj uklonjen ili je njihov račun blokiran ili je usluga koja im se nudi obustavljena: 
(1) oblicima traženja pravne zaštite od pružateljâ; 
(2) mogućnosti podnošenja pritužbe nadzornom tijelu; i 
(3) pravu na pravnik lijek; 
(vii) objavljuju te nadležnom nadzornom tijelu i Komisiji do 3. veljače 2022., a nakon toga do 31. siječnja svake godine, podnose izvješće o obradi osobnih podataka u okviru ove Uredbe, uključujući o: 
(1) vrsti i količini obrađenih podataka; 
(2) specifičnom razlogu za obradu osobnih podataka na temelju Uredbe (EU) 2016/679; 
(3) razlogu za prijenose osobnih podataka izvan Unije na temelju poglavlja V. Uredbe (EU) 2016/679, kada je to primjenjivo; 
(4) broju utvrđenih slučajeva seksualnog zlostavljanja djece na internetu, uz razlikovanje između internetskog materijala koji sadržava seksualno zlostavljanje djece i mamljenje djece; 
(5) broju slučajeva u kojima je korisnik podnio pritužbu s pomoću internog mehanizma pravne zaštite ili je podnio pritužbu pravosudnom tijelu te ishodu takvih pritužbi; 
(6) broju i omjeru pogrešaka (lažno pozitivnih rezultata) raznih tehnologija koje su upotrijebljene; 
(7) mjerama primijenjenima za ograničavanje stope pogrešaka i postignutoj stopi pogrešaka; 
(8) politici zadržavanja i primijenjenim zaštitnim mjerama za zaštitu podataka na temelju Uredbe (EU) 2016/679; 
(9) nazivima organizacija koje djeluju u javnom interesu protiv seksualnog zlostavljanja djece na internetu s kojima su podaci podijeljeni na temelju ove Uredbe; 
(g) da se, ako je utvrđena sumnja na seksualno zlostavljanje djece na internetu, podaci o sadržaju i povezani podaci o prometu koji se obrađuju u svrhu utvrđenu u točki (a) podtočki i. te osobni podaci koji su nastali takvom obradom pohranjuju na siguran način, isključivo u svrhe: 
(i) prijavljivanja, bez odgode, sumnje na seksualno zlostavljanje djece na internetu nadležnim tijelima za izvršavanje zakonodavstva i pravosudnim tijelima ili organizacijama koje djeluju u javnom interesu protiv seksualnog zlostavljanja djece; 
(ii) blokiranja računa korisnika ili suspenzije ili prestanka pružanja usluge dotičnom korisniku; 
(iii) stvaranja jedinstvenog ireverzibilnog digitalnog potpisa („hash”) podataka koji su pouzdano utvrđeni kao internetski materijal koji sadržava seksualno zlostavljanje djece; 
(iv) omogućivanja dotičnom korisniku da zatraži pravnu zaštitu od pružatelja ili da pokrene upravno preispitivanje ili da podnosi pravne lijekove u vezi s pitanjima povezanima sa sumnjom na seksualno zlostavljanje djece na internetu; ili 
(v) odgovaranja na zahtjeve nadležnih tijela za izvršavanje zakonodavstva i pravosudnih tijela u skladu s mjerodavnim pravom radi pružanja tim tijelima podataka potrebnih za sprečavanje, otkrivanje, istragu ili kazneni progon kaznenih djela utvrđenih u Direktivi 2011/93/EU; 
(h) da se podaci ne pohranjuju dulje nego što je to prijeko potrebno za relevantnu svrhu utvrđenu u točki (h) i ni u kojem slučaju dulje od 12 mjeseci od datuma utvrđivanja sumnje na seksualno zlostavljanje djece na internetu; 
(i) da se svaki slučaj utemeljene i provjerene sumnje na seksualno zlostavljanje djece na internetu bez odgode prijavi nadležnim nacionalnim tijelima za izvršavanje zakonodavstva ili organizacijama koje djeluju u javnom interesu protiv seksualnog zlostavljanja djece.”


Or. <Original>{EN}en</Original>
</Amend>
<Amend>Amandman		<NumAm>16</NumAm>
<DocAmend>Prijedlog uredbe</DocAmend>
<Article>Članak -1.e (novi)</Article>
<DocAmend2>Uredba (EU) 2021/1232</DocAmend2>
<Article2>Članak 9. – stavak 1.</Article2>
	

	Tekst koji je predložila Komisija
	Izmjena

	
	Članak -1.e

	
	U članku 9. Uredbe (EU) 2021/1232 stavak 1. zamjenjuje se sljedećim:

	
	„1. Na temelju izvješća podnesenih u skladu s člankom 3. stavkom 1. točkom (g) podtočkom vii. i statističkih podataka dostavljenih u skladu s člankom 8., Komisija do 4. rujna 2026. priprema izvješće o provedbi ove Uredbe te ga podnosi i predstavlja Europskom parlamentu i Vijeću.”


Or. <Original>{EN}en</Original>
</Amend>
<Amend>Amandman		<NumAm>17</NumAm>
<DocAmend>Prijedlog uredbe</DocAmend>
<Article>Članak -1.f (novi)</Article>
<DocAmend2>Uredba (EU) 2021/1232</DocAmend2>
<Article2>Članak 7.a (novi)</Article2>
	

	Tekst koji je predložila Komisija
	Izmjena

	
	Članak -1.f

	
	umeće se sljedeći članak: 

	
	„Članak 7.a

	
	Opći uvjeti za izricanje upravnih novčanih kazni

	
	Komisija izriče novčane kazne za kršenje ili nepoštovanje ove Uredbe, koje su u svakom pojedinačnom slučaju učinkovite, proporcionalne i odvraćajuće.

	
	Kršenja ove Uredbe podliježu upravnim novčanim kaznama do 10 000 000 EUR ili, u slučaju poduzeća, do 2 % ukupnog svjetskog godišnjeg prometa u prethodnoj financijskoj godini, ovisno o tome koji iznos je veći.

	
	Na izvršavanje ovlasti Komisije na temelju ovog članka primjenjuju se odgovarajuće postupovne zaštitne mjere u skladu s pravom Unije i pravom države članice, uključujući učinkoviti pravni lijek i pravičan postupak.” 


Or. <Original>{EN}en</Original>
</Amend>
<Amend>Amandman		<NumAm>18</NumAm>
<DocAmend>Prijedlog uredbe</DocAmend>
<Article>Članak 1. – stavak 1.</Article>
<DocAmend2>Uredba (EU) 2021/1232</DocAmend2>
<Article2>Članak 10. – stavak 2.</Article2>
	

	Tekst koji je predložila Komisija
	Izmjena

	Primjenjuje se do 3. travnja 2028.
	Primjenjuje se do 3. travnja 2027.


Or. <Original>{EN}en</Original>
</Amend></RepeatBlock-Amend>

Izjava u ime izvjestiteljice
Birgit Sippel
Prijedlog
UREDBE EUROPSKOG PARLAMENTA I VIJEĆA
o izmjeni Uredbe (EU) 2021/1232 u pogledu produljenja njezina razdoblja primjene 2025/0429 (COD)

Privremeno odstupanje smatralo se strogo privremenim i iznimnim instrumentom. Njegova je jedina svrha bila stvoriti usko definiran pravni most kojim se pružateljima omogućuju dobrovoljne mjere, a suzakonodavcima daje dovoljno vremena za osmišljavanje, pregovaranje i donošenje sveobuhvatnog i trajnog pravnog okvira za sprečavanje i suzbijanje seksualnog zlostavljanja djece na internetu uz potpuno poštovanje temeljnih prava. Nikad nije bio zamišljen kao dugoročna zamjena za odgovarajuće zakonodavno rješenje.

Prvim prijedlogom o produljenju već je prekršena ta obveza. Od 2023. Europski parlament spreman je započeti pregovore o trajnom okviru kako bi se što prije postigao dogovor, izričito kako bi se izbjegla daljnja produljenja privremenog odstupanja. Unatoč našoj političkoj spremnosti, Vijeće nije učinkovito iskoristilo raspoloživo vrijeme. Zbog toga se sada nalazimo u problematičnoj situaciji u kojoj postoji rizik da će ograničenja temeljnih prava iz Direktive o e-privatnosti ostati na snazi mnogo dulje nego što je prvotno predviđeno. Produljenjem tog oslanjanja na izvanrednu mjeru narušava se pravna sigurnost i povjerenje u predanost Unije proporcionalnosti i nužnosti.

S obzirom na dva izvješća o provedbi koja je objavila Europska komisija i uzimajući u obzir nepotpune i često netočne podatke koje su dostavile države članice i pružatelji usluga, ključno je donijeti ispravne zaključke. Komisija nije mogla razlikovati izvješća koja se temelje na dobrovoljnim mjerama od izvješća nevladinih organizacija, telefonskih dežurnih linija, linija za pomoć te korisnika.

Baza dokaza i dalje je nedostatna za opravdanje širokog područja primjene. Svaki daljnji nastavak privremenog odstupanja stoga mora biti strogo ograničen na ono što je dokazano proporcionalno i nužno. Konkretno, moraju se isključiti aktivnosti koje bi mogle predstavljati opće obveze praćenja. To uključuje otkrivanje mamljenja i otkrivanje novog materijala koji sadržava seksualno zlostavljanje djece, pri čemu nedostatak pouzdanih podataka i jasnih zaštitnih mjera izaziva ozbiljnu zabrinutost u pogledu poštovanja temeljnih prava.

Istodobno, iskustvo s privremenim odstupanjem razotkrilo je znatne nedostatke u provedbi. Pružatelji trenutačno određuju praktične uvjete pod kojima se obrada odvija, dok Komisija, kao imenovano provedbeno tijelo, nema učinkovite alate za osiguravanje usklađenosti. Obveze izvješćivanja i zahtjevi u pogledu transparentnosti i dalje su uglavnom neprovedeni, zbog čega oblikovatelji politika nemaju pouzdane informacije potrebne za procjenu djelotvornosti, proporcionalnosti i nužnosti. Kako bi se uklonila ta neravnoteža, nužno je Komisiji osigurati odgovarajuće provedbene instrumente, uključujući učinkovit sustav novčanih kazni. Bez vjerodostojnih sankcija obveze su i dalje uglavnom deklarativne, dok je odgovornost oslabljena. 

S obzirom na izričitu predanost izbjegavanju daljnjih produljenja privremenog odstupanja i oslanjajući se na političku volju za uspostavom trajnog okvira, spremna sam podržati strogo ograničeno produljenje pod jasnim uvjetima. Takvo produljenje trebalo bi biti ograničeno isključivo na otkrivanje poznatog materijala koji sadržava seksualno zlostavljanje djece u obliku raspršenih (eng. hashed) podataka i trebalo bi biti ograničeno na maksimalno trajanje od dvanaest mjeseci. Svako šire područje primjene bilo bi u suprotnosti i s privremenom prirodom instrumenta i sa zaključcima koji se moraju donijeti na temelju dostupnih dokaza.

Komisija istodobno mora u potpunosti iskoristiti sve alate koji su joj na raspolaganju i pripremiti dodatno izvješće o provedbi kako bi poduprla rad na trajnom instrumentu. To se izvješće mora dostaviti u zakonski utvrđenom roku te sadržavati jasnu i transparentnu procjenu toga kada je, kako i u kojoj mjeri dobrovoljno skeniranje doprinijelo postizanju navedenih ciljeva. Samo na temelju pravodobnih, točnih i sveobuhvatnih informacija suzakonodavci mogu donositi utemeljene odluke i osigurati da odgovor Unije na seksualno zlostavljanje djece na internetu bude učinkovit i da se njime u potpunosti poštuju temeljna prava.

<FootprintIntro>U skladu s člankom 8. Priloga I. Poslovniku, izvjestiteljica izjavljuje da je u svoje izvješće uključila informacije o pitanjima koja se odnose na temu dosjea koje je, za potrebe pripreme nacrta izvješća, primila od sljedećih predstavnika interesnih skupina obuhvaćenih područjem primjene Međuinstitucijskog sporazuma o obveznom registru transparentnosti[footnoteRef:1] ili sljedećih predstavnika javnih tijela trećih zemalja, uključujući njihove diplomatske misije i veleposlanstva:</FootprintIntro> [1:  Međuinstitucijski sporazum od 20. svibnja 2021. Europskog parlamenta, Vijeća Europske unije i Europske komisije o obveznom registru transparentnosti (SL L 207, 11.6.2021., str. 1., ELI: http://data.europa.eu/eli/agree_interinstit/2021/611/oj).] 

	1. Predstavnici interesnih skupina obuhvaćeni područjem primjene Međuinstitucijskog sporazuma o obveznom registru transparentnosti

Navedeni popis sastavljen je pod isključivom odgovornošću izvjestiteljice.
Ako su fizičke osobe na popisu navedene imenom, funkcijom ili imenom i funkcijom, izvjestiteljica izjavljuje da je tim fizičkim osobama dostavila Obavijest Europskog parlamenta o zaštiti podataka br. 484 (https://www.europarl.europa.eu/data-protect/index.do), u kojoj se navode uvjeti za obradu njihovih osobnih podataka i prava povezana s tom obradom.

